Sundhedsministeriet

Sundhedsministeriet (tidligere Sundheds- og Ældreministeriet og Ministeriet for Sundhed og Forebyggelse) er et dansk ministerium. Ministeriet har det overordnede ansvar for sundhedspolitikken, herunder sygehuse, sygehusapoteker og sundhedsvæsen.
Ministeriets nuværende minister er Magnus Heunicke, og departementschefen er Svend Særkjær.

Organisation 
Under ministeriet findes følgende institutioner, styrelser, nævn, råd m.v.:
 Sundhedsstyrelsen
 Lægemiddelstyrelsen
 Styrelsen for Patientsikkerhed
Styrelsen for Patientklager
 Sundhedsdatastyrelsen
 Statens Serum Institut
Nationalt Genom Center
 Det Etiske Råd
 Den Nationale Videnskabsetiske Komité

Indtil 1. juli 2012 var Kennedy Centret en del af ministeriet, men blev herefter overdraget til Region Hovedstaden.

Historie 
Ministeriet har eksisteret i flere omgange, enten selvstændigt eller som del af et større ministerium. I 2001 blev det indlemmet i Indenrigs- og Sundhedsministeriet. I 2007 blev det atter udskilt under navnet Ministeriet for Sundhed og Forebyggelse og dannet ved at udskille sundhedsområdet fra det hidtidige Indenrigs- og Sundhedsministerium. Derudover fik ministeriet enkelte opgaver fra Socialministeriet og Ministeriet for Familie- og Forbrugeranliggender. Ministeriets første minister var Jakob Axel Nielsen. I 2010 blev ministeriet igen slået sammen i Indenrigs- og Sundhedsministeriet. Det varede dog kun til 2011, hvor indenrigsområdet blev overført til det nyoprettede Økonomi- og Indenrigsministeriet, mens resten af ministeriet igen blev til Ministeriet for Sundhed og Forebyggelse.

I 2015 blev ministeriet omdannet til Sundheds- og Ældreministeriet og det fik tilført opgaver fra Social- og Indenrigsministeriet.

Ved regeringsomlægningen i november 2016 blev der udnævnt en ældreminister (Thyra Frank), der sammen med sundhedsministeren udgør ministeriets politiske ledelse.

Efter Folketingsvalget d. 5. juni 2019, blev Magnus Heunicke udnævnt til Sundheds- og ældreminister af Mette Frederiksen. 

Efter en kongelig resolution 21. januar 2021 overførtes ældreområdet til Social- og Ældreministeriet og ministeriets navn blev ændret fra Sundheds- og Ældreministeriet til Sundhedsministeriet.

Ministre 
 1926-1929: Minister for Sundhedsvæsenet Viktor Rubow, V
 november 1947: Minister for Byggeri og Sundhedsvæsen Johannes Kjærbøl, S (kun i ti dage)
 1987-1988: Sundhedsminister Agnete Laustsen, K
 1988-1989: Sundhedsminister Elsebeth Kock-Petersen, V
 1989-1993: Sundhedsminister Ester Larsen, V
 1993-1994: Sundhedsminister Torben Lund, S
 1994-1996: Sundhedsminister Yvonne Herløv Andersen, CD
 1996-1998: Indenrigs- og sundhedsminister, (fra 1997 dog kun sundhedsminister), Birte Weiss, S
 1998-2000: Sundhedsminister Carsten Koch, S
 2000: Sundhedsminister Sonja Mikkelsen, S
 2000-2001: Sundhedsminister Arne Rolighed, S
 2001-2007: Indenrigs- og sundhedsminister Lars Løkke Rasmussen, V
 2007-2010: Minister for sundhed og forebyggelse Jakob Axel Nielsen, K
 2010-2011: Indenrigs- og sundhedsminister Bertel Haarder, V
 2011-2014: Minister for sundhed og forebyggelse Astrid Krag Kristensen, SF
 2014-2015: Minister for sundhed og forebyggelse Nick Hækkerup, S
 2015-2016: Sundheds- og ældreminister Sophie Løhde V 
 2016-2019: Sundhedsminister Ellen Trane Nørby V
 2016-2019: Ældreminister Thyra Frank LA
 2019-2021: Sundheds- og ældreminister Magnus Heunicke S
 2021-2022: Sundhedsminister Magnus Heunicke S
 2022- Indenrigs- og sundhedsminister Sophie Løhde V 

I perioder uden fagministre for sundhed har området hørt under indenrigsministeren.

Departementschefer 
 1987 - 1995: Jørgen F. Varder
 1995 - 2005: Ib Valsborg
 2005 - 2008: Christian Schønau
 2008 - 2011: Kristian Wendelboe
 2011: Jesper Fisker
 2011 - 2020: Per Okkels
 2021 -: Svend Særkjær

Eksterne henvisninger 
 Ministeriets hjemmeside

Kilder 

Danske ministerier